Λόφος του Κοστσιούσκο

Ο Λόφος του Κοστσιούσκο (πολωνικά: kopiec Kościuszki‎) είναι τεχνητός λόφος στην Κρακοβία της Πολωνίας. Κατασκευάστηκε από τους Κρακοβιανούς σε ανάμνηση του Πολωνού εθνικού ηγέτη Ταντέους Κοστσιούσκο και διαμορφώθηκε σύμφωνα με τους προϊστορικούς τύμβους της Κρακοβίας, του Κράκου και της Βάντα. Ένα οφιοειδές μονοπάτι οδηγεί στην κορυφή, περίπου 326 μέτρα πάνω από την επιφάνεια της θάλασσας, με πανοραμική θέα στον ποταμό Βιστούλα και την πόλη.

 Ο Λόφος του Κοστσιούσκο ολοκληρώθηκε το Νοέμβριο του 1823. Η τοποθεσία που επιλέχθηκε για το μνημείο ήταν ο φυσικός Άγιος Λόφος της Μπρονισουάβα (πολωνικά: Wzgórze bł. Bronisławy‎), γνωστός και ως Σικόρνικ (Sikornik), που βρίσκεται στο δυτικό τμήμα της συνοικίας Ζβιεζίνιετς (Zwierzyniec) της Κρακοβίας. Το Λόφος του Κοστσιούσκο είναι ένας από τους τέσσερις αναμνηστικούς λόφους της Κρακοβίας, που αποτελούνται από δύο προϊστορικούς λόφους, το Λόφο του Κράκου και το Λόφο της Βάντα και δύο σύγχρονους, το Λόφο του Πιουσούτσκι και το Λόφο του Κοστσιούσκο. Η τελετή θεμελίωσης του Λόφου του Κοστσιούσκο πραγματοποιήθηκε στις 16 Οκτωβρίου 1820. Η κατασκευή χρηματοδοτήθηκε από δωρεές Πολωνών που ζούσαν σε όλα τα εδάφη της Πολωνίας υπό ξένη κατοχή. Για τρία χρόνια, άνθρωποι όλων των ηλικιών και τάξεων κατασκεύασαν εθελοντικά το λόφο σε ύψος 34 μέτρων. Οι εργασίες εποπτεύονταν από μια επιτροπή για την κατασκευή του Μνημείου του Ταντέους Κοστσιούσκο. Στη βάση του λόφου, η Ιδρυτική Πράξη τοποθετήθηκε σε γυάλινη και μαρμάρινη θήκη. Στην κορυφή, τοποθετήθηκε ένας ογκόλιθος από γρανίτη, φερμένος από τα Όρη Τάτρα, που έφερε την επιγραφή «Kościuszce» («Στον Κοστσιούσκο»). Μέσα στο λόφο, τεφροδόχοι θάφτηκαν με χώμα από τα πολωνικά και αμερικανικά πεδία μάχης όπου πολέμησε ο Κοστσιούσκο. Το 1860, στην 30ή επέτειο της πολωνικής Νοεμβριανής Εξέγερσης, η κορυφή του λόφου στέφθηκε με έναν ογκόλιθο (545 κιλών) γρανίτη από τα Όρη Τάτρα, που είχε χαραγμένο πάνω του: ΣΤΟΝ ΚΟΣΤΣΙΟΥΣΚΟ. Αρχικά, οι περιοχές γύρω από το Λόφο του Κοστσιούσκο σχεδιάζονταν να μετατραπούν σε αποικιακό οικισμό για τις οικογένειες των χωρικών που πολέμησαν μαζί με τον Ταντέους Κοστσιούσκο στην εξέγερση του 1794. Στα τέλη της δεκαετίας του 1830, αυτές οι οικογένειες άρχισαν να εγκαθίστανται στους πρόποδες του Λόφου του Κοστσιούσκο, αλλά η διαδικασία σταμάτησε όταν οι αυστριακές αρχές αποφάσισαν να μετατρέψουν αυτήν την περιοχή σε μέρος της οχύρωσης της πόλης.Μεταξύ 1850 και 1854, οι αυστριακές αρχές έχτισαν μια ακρόπολη από τούβλα γύρω από το λόφο και άρχισαν να το χρησιμοποιούν ως στρατηγική επιφυλακή. Ως αποζημίωση για μια παλαιότερη ιστορική εκκλησία που είχε κατεδαφιστεί, χτίστηκε επίσης το νεογοτθικό Παρεκκλήσι της Οσίας Μπρονισουάβα. Ωστόσο, οι αυστριακές οχυρώσεις, συμπεριλαμβανομένης της πύλης και του νοτιοδυτικού προμαχώνα και περιχαράκωσης, τελικά διαλύθηκαν μετά το Β΄ Παγκόσμιο Πόλεμο, μεταξύ 1945 και 1956. Δίπλα στο λόφο υπάρχει ένα μουσείο αφιερωμένο στον Κοστσιούσκο, το οποίο παρουσιάζει αντικείμενα και αναμνηστικά από τη ζωή και τα επιτεύγματά του. Το 1997, έντονες βροχοπτώσεις διέβρωσαν το λόφο, απειλώντας έτσι την ύπαρξή του. Πέρασε από μια διαδικασία αποκατάστασης από το 1999 έως το 2003, στην οποία χρησιμοποιήθηκε τεχνολογία αιχμής και σύγχρονα υλικά. Ο λόφος εξοπλίστηκε με σύστημα αποστράγγισης και νέα στεγανωτική μεμβράνη. Ο Λόφος του Κοστσιούσκο ενέπνευσε τον Κόμη Πάβεου Στσελέτσκι, Πολωνό πατριώτη και Αυστραλό εξερευνητή, να ονομάσει το ψηλότερο βουνό της Αυστραλίας Όρος Κοσιούσκο, λόγω της ομοιότητάς του με το Λόφο του Κοστσιούσκο στην Κρακοβία. Ύψος λόφου: 35,54 μ. Ύψος λόφου από την επιφάνεια της θάλασσας: 330,14 μ. Ύψος λόφου πάνω από το επίπεδο του Βιστούλα: 131,14 μ. Διάμετρος λόφου: 73,25 μ. Διάμετρος λόφου με τοίχο αντιστήριξης: 90,7 μ. Διάμετρος πλατφόρμας θέας: 8,5 μ. Όγκος λόφου: περίπου 167.000 μ³ Γωνία κλίσης: 46°-51° Λόφος του Πιουσούτσκι Λόφος της Βάντα Λόφος του Κράκου Μνημείο του Ταντέους Κοστσιούσκο (Κρακοβία) Ιστορία της Κρακοβίας Πολιτισμός της Κρακοβίας Λόφος του Κοστσιούσκο στον επίσημο ιστότοπο της πόλης της Κρακοβίας Ιστορία του Λόφου του Κοστσιούσκο στον ιστότοπο του Λόφου του Κοστσιούσκο, Κρακοβία Επισκευή του Λόφου του Κοστσιούσκο Ένα αντισυμβατικό έργο πολιτικού μηχανικού. Η σελίδα αρχειοθετήθηκε από το Internet Archive Wayback Machine Lives and Deeds of Foreign-born Heroes of the American Revolution, The United States Commission for the Preservation of America's Heritage Abroad, 107th Congress of the United States of America, 4 Ιουλίου 2002. Σελ. 35. (PDF 2,5 MB )